ΚΑΝΟΝΙΣΜΟΣ (ΕΟΚ) αριθ. 3483/90 ΤΗΣ ΕΠΙΤΡΟΠΗΣ της 30ής Νοεμβρίου 1990 για τα μεταβατικά μέτρα όσον αφορά την εφαρμογή του καθεστώτος των αντισταθμιστικών ποσών «προσχώρησης» στον τομέα του ελαιολάδου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

την πράξη προσχώρησης της Ισπανίας και της Πορτογαλίας,

τον κανονισμό (ΕΟΚ) αριθ. 473/86 του Συμβουλίου της 25ης Φεβρουαρίου 1986 για τον καθορισμό των γενικών κανόνων του καθεστώτος των αντισταθμιστικών ποσών «προσχώρησης» στον τομέα του ελαιολάδου (1), και ιδίως το άρθρο 7 παράγραφος 1 στοιχείο α),

Εκτιμώντας:

ότι, σύμφωνα με το άρθρο 2 παράγραφος 2 του κανονισμού (ΕΟΚ) αριθ. 473/86, το αντισταθμιστικό ποσό «προσχώρησης» διορθώνεται κατά τη διαφορά μεταξύ της ενίσχυσης στην κατανάλωση που εφαρμόζεται στην Κοινότητα, με τη σύνθεση της στις 31 Δεκεμβρίου 1985, και της ενίσχυσης στο νέο κράτος μέλος 7 ότι η έναρξη ισχύος της ενίσχυσης στην κατανάλωση στην Ισπανία και στην Πορτογαλία θα καθορίσει σημαντική αλλαγή στον υπολογισμό των αντισταθμιστικών ποσών «προσχώρησης» 7 ότι εκ του γεγονότος αυτού οι επιχειρήσεις που δεν είχαν λάβει ενίσχυση στην κατανάλωση θα υπόκεινται κατά την εξαγωγή σε αρνητικό αντισταθμιστικό ποσό «προσχώρησης» και, συνεπώς, υπάρχει κίνδυνος στρεβλώσεως του ανταγωνισμού 7 ότι, για να αποφευχθούν τέτοιες στρεβλώσεις, πρέπει να προβλεφθεί ότι κατά τη διάρκεια ορισμένης περιόδου το ελαιόλαδο που είχε δικαίωμα χορήγησης ενίσχυσης στην κατανάλωση, αλλά δεν επωφελήθηκε διότι είχε συσκευασθεί χωρίς αριθμό αναγνώρισης, θα μπορέσει να λάβει τα αντισταθμιστικά ποσά «προσχώρησης», που ισχύουν πριν από την ημερομηνία έναρξης ισχύος της ενίσχυσης στην κατανάλωση στην Ισπανία και στην Πορτογαλία 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Τα αντισταθμιστικά ποσά «προσχώρησης» που εφαρμόζονται στις εξαγωγές από την Ισπανία ή την Πορτογαλία προς τις τρίτες χώρες ή προς την Κοινότητα των Δέκα κατά τη διάρκεια των δύο μηνών μετά την ημερομηνία έναρξης ισχύος της ενίσχυσης στην κατανάλωση στην Ισπανία και στην Πορτογαλία για το ελαιόλαδο που υπάγεται στους κωδικούς ΣΟ 1509 10 90, ΣΟ 1509 90 00 και ΣΟ 1510 00 90 του οποίου η συσκευασία πληροί τους όρους που προβλέπονται για τη χορήγηση ενίσχυσης στην κατανάλωση αλλά για το οποίο προσκομίζεται η απόδειξη ότι δεν έχει εισπραχθεί η εν λόγω ενίσχυση στην κατανάλωση, είναι εκείνα που καθορίζονται στο παράρτημα.

2. Η απόδειξη που αναφέρεται στην παράγραφο 1 συνίσταται, ιδίως, στη βεβαίωση του τελωνείου του σημείου διέλευσης των συνόρων που αφορά την ανυπαρξία του αριθμού μητρώου που αναφέρεται στο άρθρο 2 παράγραφος 2 του κανονισμού (ΕΟΚ) αριθ. 3089/78 του Συμβουλίου (2) στις άμεσες συσκευασίες που περιέχουν το ελαιόλαδο.

Άρθρο 2

1. Τα ενδιαφερόμενα κράτη μέλη θεσπίζουν τα αναγκαία μέτρα ιδίως σε θέματα ελέγχου, για την εφαρμογή του παρόντος κανονισμού.

2. Αν κατά τους ελέγχους διαπιστωθεί ότι υποβλήθησαν ψευδείς αποδείξεις εκ δόλου ή εξ αμελείας, ο εμπορευόμενος πρέπει να αποδώσει το αδικαιολογήτως εισπραχθέν ποσό αυξημένο με τόκο που υπολογίζεται βάσει του διατραπεζικού επιτοκίου που εφαρμόζεται κατά τη διάρκεια του μήνα καταβολής της ενίσχυσης στον αιτούντα αυξημένο κατά δύο ποσοστιαίες μονάδες και της προθεσμίας που παρήλθε μεταξύ της πληρωμής της ενίσχυσης και της αποδόσεώς της. Επιπλέον, ο εμπορευόμενος για περίοδο δώδεκα μηνών εξαιρείται του δικαιώματος της ενίσχυσης στην κατανάλωση.

3. Τα ποσά που αναφέρονται στην παράγραφο 2 πληρώνονται στους οργανισμούς πληρωμής και αφαιρούνται από αυτούς από τις δαπάνες που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων.

Άρθρο 3

Ο παρών κανονισμός αρχίζει να ισχύει την 1η Δεκεμβρίου 1990.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Νοεμβρίου 1990. Για την Επιτροπή Ray MAC SHARRY Μέλος της Επιτροπής

ΠΑΡΑΡΤΗΜΑ

(σε Ecu/100 kg) >ΘΕΣΗ ΠΗΝΑΚΑ>